**Աղյուսակ 1. Ջրային ոլորտի շահակիր կողմերը**

| ***Շահակիր կողմեր*** | ***Նկարագրություն*** | ***Ծրագրի նկատմամբ հետաքրքրությունը 2017թ․-ին*** | ***Ծրագրի նկատմամբ հետաքրքրությունը 2020թ․-ին*** | ***Ծրագրի վրա ունեցած ազդեցությունը 2017թ-ին*** | ***Ծրագրի վրա ունեցած ազդեցությունը 2020թ-ին*** |
| --- | --- | --- | --- | --- | --- |
| (1) ՀՀ ՏԿԵՆ Ջրային կոմիտե | ՀՀ Տարածքային կառավարման և ենթակառուցվածքների նախարարության (ՏԿԵՆ) Ջրային կոմիտեն (նախկին ԷԵԲՊՆ Ջրային տնտեսության պետական կոմիտեն) պատասխանատու է երկրի բնակչությանը խմելու և ոռոգման ջրով ապահովելու, կեղտաջրերի հեռացման, հիդրոտեխնիկական կառուցվածքների և դրենաժային համակարգերի շահագործման համար: Այն համակարգում է «Վեոլիա ջուր» ընկերության և ՋՕԸ-երի աշխատանքները: Որպես կառավարման մարմին ՝ ջրային կոմիտեն ՀՀ Շրջակա միջավայրի նախարարության հետ միասին (իրենց ստորաբաժանումների, ընկերությունների հետ) ունեն առավելագույն հզորություն և ազդեցություն երկրում իրականացվող ջրային քաղաքականության վրա:: | **Փոքր** | **Մեծ** | **Մեծ** | **Մեծ** |
|  |  |  |  |
| (2) ՀՀ Շրջակա միջավայրի նախարարություն (ՇՄՆ, նախկին Բնապահպանության նապարարություն) | «PURE Water» ծրագիրը սերտ համագործակցում է նախկին Բնապահպանության նախարարության, ներկայումս Շրջակա միջավայրի նախարարության (ՇՄՆ) հետ: 2018-ի թավշյա հեղափոխությունից հետո, որը փոխեց նախկին կառավարությանը և նախկին Ազգային ժողովի մեծամասնությանը (որտեղ Հանրապետական կուսակցությունը հանդիսանում էր մեծամասնություն), այն փոփոխություններ բերեց նաև ՇՄՆ կառուցվածքում: Պարոն Էրիկ Գրիգորյանը, որը առաջին փոխնախարարն էր, նշանակվեց Շրջակա միջավայրի նախարար, և նշանակվեցին նոր տեղակալներ: ՀՀ Արտակարգ իրավիճակների նախարարության Հիդրոօդերևութաբանության և մոնիտորինգի պետական ծառայությունը միացավ Շրջակա միջավայրի նախարարությանը: Նախարարությունը թավշյա հեղափոխությունից հետո շատ բաց և համագործակցող է եղել PURE Water նախագծի հետ: Նախարարության ներկայա-ցուցիչները ներգրավված են եղել տարբեր կառուցողական քննարկումներում աշխատանքային խմբի շրջանակներում: | **Մեծ** | **Մեծ** | **Մեծ** | **Մեծ** |
|  |  |  |  |
| (3) ՀՀ ՇՄՆ Ջրային ռեսուրսների կառավարման գործակալություն (ՋՌԿԳ) | ՀՀ ՇՄՆ Ջրային ռեսուրսների կառավարման գործակալությունը (ՋՌԿԳ) մեծ հետաքրքրություն ունի երկրի ջրային ռեսուրսների արդյունավետ կառավարման, պահպանման ու մոնիթորինգի հարցերում: Այն տրամադրում է ՋԹ-ներ, մշակում և իրականացնում է ջրավազանային կառավարման պլաններ: Վերջինիս նոր ղեկավարը (նշանակվել է 2019թ.) որպես Փորձագետ էր աշխատում PURE Water ծրագրի գործընկեր հանդիսացող Ազգային ջրային համագործակցություն ՀԿ-ում, և այս ծրագրի շրջանակներում նա շատ է համագործակցել: | **Միջին** | **Մեծ** | **Մեծ** | **Մեծ** |
|  |  |  |  |
| (4) ՀՀ ՇՄՆ Ջրավազանային կառավարման մարմիններ  | ՀՀ ՇՄՆ ՋՌԿԳ-ի ենթակայության տակ գտնվող Ջրավազանային կառավարման մարմինները (թվով վեցն են երկրում) նույնպես մեծ հետաքրքրություն ունեն երկրի ջրային ռեսուրսների պահպանության հարցում: Վերջիններս աջակցում են ՋՌԿԳ-ին՝ մարզերում ջրային ռեսուրսների պահպանության ու կառավարման հարցերում, մասնակցում են ջրավազանային կառավարման պլանների մշակմանը, գրանցում են ՋԹ-ները, և հետևում են ջրօգտագործողների կողմից այդ ՋԹ-ների պահանջների իրականացմանը: Այնուամենայնիվ, Ջրավազանային կառավարման մարմինների կարողությունները թույլ են, և դրանք շատ կախված կառույցներ են: Վերջին 3 տարիներին էական փոփոխություններ չեն նկատվել վերջիններիս մոտ, սակայն Ծրագիրը նաև ներգրավեց վերջիններիս աշխատակիցներին համապատասան քննարկում-ներում: | **Միջին**  | **Մեծ** | **Փոքր** | **Փոքր** |
|  |  |  |  |
| (5) Ջրօգտագործողների ընկերություններ (ՋՕԸ) | ՋՕԸ-երը պատասխանատու են երկրի ոռոգման համակարգերի շահագործման ու պահպանման, տարբեր մարզերում ջրօգտա-գործողներին ոռոգման ջրի տրամադրման համար: Արարատյան դաշտի մեծ մասը սպասարկվում է 5 ՋՕԸ-երի կողմից՝ Արտաշատի, Արարատի, Երևանի, Էջմիածնի ու Արմավիրի:Ծրագրի սկզբում ՋՕԸ-երը հետաքրքրված չէին PURE Water ծրագրով։ Ծրագիրը սերտորեն համագործակցել է Արմավիրի և Էջմիածին ՋՕԸ-երի հետ, նրանց ներգրավելով բարձր մակարդակի քննարկումների մեջ՝ ՋՕԸ-երի մասին օրենքը վերանայելիս, և նրանք համագործակցել են Ծրագրի հետ: PURE Water- ը համագործակցել է ՋՕԸ-երի հետ ` նրանց կառավարումը ավելի թափանցիկ, մասնակցային և հաշվետու դարձնելու համար: Այս առումով PURE Water- ը օգնեց Արմավիր ՋՕԸ-ին մշակել իրենց վեբ կայքը, փոփոխություններ մտցնել ՋՕԸ-երի մասին օրենքում, ջրօգտագործողների և ՋՕԸ-երի միջև կնքված պայմանագրում և ՋՕԸ-երի կանոնադրության մեջ: Նաև սոցիալական աուդիտ է իրականացվել Արմավիրի ՋՕԸ-ում ` PURE Water ծրագրի շրջանակներում: Փորձագետները նշել են, որ ՋՕԸ-երը այժմ գործում են առավել թափանցիկ (ունեն FB էջեր և թեժ գծի ծառայություններ): | **Փոքր** | **Մեծ** | **Մեծ** | **Մեծ** |
|  |  |  |  |
| (6) ՀՀ Առողջապա-հական և աշխատանքի տեսչական մարմին | 2018թ հունիսից գործող ՀՀ Առողջապահական և աշխատանքի տեսչական մարմինը (նակինում ՀՀ ԱՆ Առողջապահության պետական տեսչությունը) պատասխանատու է խմելու ջրի աղբյուրների և ջրի որակի վերահսկման, բնակչության հիգիենիկ-համաճարակաբանական անվտանգության ապահովման, ինչպես նաև խմելու ջրի ստանդարտների մշակման ու վերահսկման հարցերում: Այս տեսչությունն իրավասու է որոշումներ կայացնել՝ ժամանակավորապես դադարեցնելու խմելու, կենցաղային, արդյունաբերական կամ տեխնիկական նպատակներով ջրի օգտագործումը այն դեպքերում, երբ ջրի որակը չի համապատասխանում սահմանված նորմերին:Այս մարմնի նոր ղեկավարը նույնպես համագործակցել է Ծրագրի հետ: Ծրագրի շրջանակներում այս մարմինը իրականացրել է թիրախային համայնքներում ջրի որակի ստուգումներ: Շահերի պաշտպանության դրամաշնորհային ծրագրի խնդրանքով այս մարմինը իրականացրել է ջրի որակի ստուգումներ Արմավիրի մարզի Հայանիստ և Սայաթ Նովա համայնքներում: | **Միջին** | **Միջին** | **Միջին** | **Միջին** |
|  |  |  |  |
| (7) Տեղական ինքնակառավարման մարմիններ | Տեղական ինքնակառավարման մարմինները պատասխանատու են համայնքային սեփականություն հանդիսացող ջրամատա-կարարման, ոռոգման և ջրահեռացման համակարգերի շահագործման, կառուցման, վերանորոգման, ինչպես նաև բնակչությունից համապատասխան վճարների հավաքագրման համար (բացառությամբ այն համայնքների, որոնք սպասարկվում են «Վեոլիա ջուր» ընկերության և ՋՕԸ-երի կողմից): Ծրագիրը սերտորեն համագործակցել է ընտրված 12 համայնքների ՏԻՄ-երի հետ, որոնցից 10-ը շատ դրական համագործակցություն են ունեցել Ծրագրի հետ: Վերջիններս մասնակցել են իրավական աշխատանքային խմբի հանդիպումներին, քննարկել ՋՕԸ-երի մասին օրենքը և այլն: | **Միջին** | **Մեծ** | **Փոքր** | **Միջին** |
|  |  |  |  |